
Бүген Татарстан Республикасы Президенты Рөстәм Миңнеханов Казахстан Республикасының Казандагы Генераль консуллыгы җитәкчелеге белән очрашты. Очрашу Татарстан Республикасы Хөкүмәте Йортында узды.

Очрашу барышында Рөстәм Миңнехановка Казахстанның Казандагы яңа Генераль консулын Ерлан Искаковны тәкъдим иттеләр. Татарстан Президенты аңа яңа җаваплы вазыйфасында уңышлар теләде.

Бу постта Ерлан Искаков 2019 елдан Генераль консуллыкны җитәкләгән Җанболат Мурзалинны алмаштырачак. Рөстәм Миңнеханов Җанболат Мурзалинга Татарстан һәм Казахстан арасында хезмәттәшлекне ныгытуга зур өлеш кертүе өчен рәхмәт белдерде, шулай ук аңа ТАССРның 100 еллыгы уңаеннан медаль тапшырды.
Рөстәм Миңнеханов Казахстанның Казандагы Генераль консуллыгы җитәкчелеге белән очрашты